[bookmark: _GoBack]KONKURS ZA UČEŠĆE NA X JUBILARNOJ MEĐUNARODNOJ ŽIRIRANOJ IZLOŽBI „REFLEKSIJA“
Autorski projekat Ane Marinović, MA primenjenih umetnosti
Organizator: Udruženje Kreativna fabrika
Rok za prijavu: 22. novembar 2026. godine (do ponoći)
Trajanje izložbe: od 11. do 22. decembra 2026. godine
Mesto održavanja: Kuća kralja Petra I, Vase Pelagića 40, Beograd
E-mail za prijavu: fabrikakreativna@gmail.com

Udruženje Kreativna fabrika raspisuje konkurs za učešće na X jubilarnoj međunarodnoj žiriranoj izložbi „Refleksija“, autorskom projektu Ane Marinović, MA primenjenih umetnosti, koja će biti održana u Kući kralja Petra I u Beogradu.
Međunarodna izložba „Refleksija“ okuplja umetnike različitih generacija, umetničkih poetika i stvaralačkih pristupa, pružajući prostor za predstavljanje savremenog likovnog i primenjenog stvaralaštva, razmenu ideja i susret različitih umetničkih izraza.
Jubilarno, deseto izdanje predstavlja nastavak projekta posvećenog afirmaciji umetnosti i stvaranju prilika da umetnici iz Srbije i inostranstva predstave svoj rad u reprezentativnom izložbenom prostoru.
Sa posebnim zadovoljstvom najavljujemo da će izložba biti održana u Kući kralja Petra I, kulturno-istorijskom prostoru na Senjaku, koji svojim ambijentom pruža poseban okvir za predstavljanje umetničkih dela i susret umetnosti, istorije i savremenog stvaralaštva.
Projekat se realizuje u okviru Udruženja Kreativna fabrika, uz podršku Kuće kralja Petra I i Asocijacije autora.
Pozivamo umetnike iz zemlje i inostranstva da se prijave na jubilarno izdanje izložbe i svojim radovima postanu deo međunarodnog umetničkog susreta.

O TEMI IZLOŽBE
„Refleksija“ je tema koja otvara prostor za različita umetnička promišljanja o čoveku, svetu i vremenu u kojem živimo.
Refleksija može predstavljati pogled u sebe, preispitivanje ličnog iskustva, sećanja, identiteta i emocija, ali i odnos pojedinca prema društvu, prirodi, kulturi i savremenim okolnostima. Ona može biti odraz stvarnosti, unutrašnjeg sveta, ličnih dilema ili imaginarnog prostora koji nastaje kroz umetnički proces.
Umetnost reflektuje vreme u kojem nastaje, ali istovremeno stvara nove načine razumevanja stvarnosti. Kroz različite medije i umetničke discipline, autori mogu istraživati granicu između vidljivog i nevidljivog, ličnog i kolektivnog, prošlosti i budućnosti, stvarnog i zamišljenog.
Tema je otvorena za individualna tumačenja i različite umetničke pristupe. Ne ograničava autore na određenu tehniku, stil ili motiv, već ih poziva da kroz svoj autentični umetnički izraz predstave sopstveno viđenje refleksije.
Pozivamo umetnike da svojim radovima doprinesu dijalogu o umetnosti, čoveku i svetu koji nas okružuje.

Učešće na X jubilarnoj međunarodnoj žiriranoj izložbi „Refleksija“ predstavlja priliku za umetničko predstavljanje u okviru projekta koji neguje različitost umetničkih izraza i podstiče vidljivost savremenog stvaralaštva.
Jubilarno izdanje izložbe koncipirano je kroz dva segmenta. Prvi obuhvata radove umetnika odabranih putem javnog konkursa, u skladu sa kriterijumima stručnog žirija, dok će drugi segment biti posvećen predstavljanju radova eminentnih i istaknutih umetnika, koji će učešće ostvariti po pozivu organizatora.
Kao i prethodna izdanja, „Refleksija“ je zamišljena kao mesto susreta različitih generacija, umetničkih senzibiliteta i iskustava, prostor za razmenu ideja, uspostavljanje novih dijaloga i otvaranje mogućnosti za buduće saradnje.
Izložba je žiriranog i prodajnog karaktera, a selekcija radova pristiglih putem konkursa biće zasnovana na njihovom umetničkom kvalitetu, originalnosti, autentičnosti izraza i relevantnosti u kontekstu savremenog umetničkog stvaralaštva.

DETALJI KONKURSA
Konkurs je otvoren za radove iz oblasti likovnih i primenjenih umetnosti u svim tehnikama i medijima, uključujući crtež, sliku, akvarel, grafiku, fotografiju, kolaž, digitalnu umetnost, digitalne radove, mozaik, modni dizajn, industrijski dizajn, grafički dizajn, skulpturu i druge srodne savremene umetničke prakse. 
Radovi generisani ili izrađeni veštačkom inteligencijom (AI) neće biti prihvaćeni.
Radovi koji su već bili izlagani u organizaciji Kreativne fabrike ne mogu ponovo biti prijavljeni. Svi ostali radovi mogu učestvovati, bez obzira na godinu nastanka i na to da li su prethodno izlagani u okviru drugih organizacija ili izložbi.

KRITERIJUMI I USLOVI UČEŠĆA
Na konkursu mogu učestvovati članovi reprezentativnih umetničkih udruženja, članovi drugih umetničkih organizacija, samostalni umetnici, studenti umetničkih škola i fakulteta, kao i autori koji nisu članovi nijednog udruženja, ali se aktivno bave umetničkim stvaralaštvom.
Učesnici moraju imati navršenih 18 godina.
Svaki autor može prijaviti najviše dva rada.
Dvodimenzionalni radovi: maksimalna duža strana rada može biti 110 cm, uključujući ram i opremu. Preporuka je da autori prijave jedan rad većeg i jedan rad manjeg formata, čime povećavate mogućnost da vaš rad bude odabran jer ce biti odabrano samo dvadesetak radova velikog formata’najrepreyentativnijih.
Dvodimenzionalni radovi se kače sajle i jednu kukicu, pa je potrebno da rad ima samo jednu zakačku na sredini rada. Nema dodatnog bušenja zidova.
Trodimenzionalni radovi: obavezno je navesti visinu, širinu i dubinu rada, kao i informaciju o tome da li skulptura stoji samostalno u prostoru ili se postavlja na postament. 
Ukoliko je postament potreban, potrebno je navesti da li autor poseduje sopstveni postament i njegove dimenzije. Poželjno je da autori koji imaju postamente donesu i postament, zbog ograničenog broja kojim raspolaže galerija i lepše preyentacije rada.
Kostimi: potrebno je obezbediti lutku.
Aksesoari: potrebno je obezbediti prezentacioni stalak.

NAČIN PRIJAVLJIVANJA
Prijava se šalje isključivo putem e-maila na adresu: fabrikakreativna@gmail.com
Naslov e-maila: Prijava na konkurs za Refleksiju X
Rok za prijavu: 22. novembar 2026. godine do ponoći. 
Rezultati konkursa: do 26. novembra 2026. godine
Za žiriranje je potrebno poslati fotografije prijavljenih radova u JPG formatu, u RGB modu, maksimalne veličine 500 KB po fotografiji.
Fotografiju je obavezno preimenovati tako da naziv fotografije sadrži puno ime i prezime autora i naziv rada, ovim redosledom.
Ukoliko prijavljujete DVA RADA, OBE FOTOGRAFIJE SE ŠALJU U JEDNOM E-MAILU. Nemojte slati dve odvojene prijave niti dva odvojena e-maila.
Fotografije koje nisu smanjene na maksimalno 500 KB i nisu pravilno preimenovane automatski eliminišu prijavu. Takve prijave neće biti razmatrane niti će radovi biti upućeni žiriju.
2. PODACI O AUTORU I DELU
Podaci se NE šalju kao Word ili PDF dokument, već se kucaju direktno u telo e-maila.
U e-mailu je potrebno navesti sledeće podatke:
1. Ime i prezime autora:
2. E-mail, telefon i adresa:
3. Podaci o delu:
· naziv dela
· godina nastanka
· tehnika
· dimenzije rada i dimenzije rada sa opremom
4. NETO cena rada, ukoliko je rad na prodaju.
Ukoliko rad nije za prodaju, potrebno je jasno navesti: NIJE ZA PRODAJU.
5. Kratka biografija autora, do 10 rečenica.
6. Opcija plaćanja kotizacije – Prilikom prijave obavezno je opredeliti se za OPCIJU 1 ili OPCIJU 2. Nakon žiriranja nije moguća izmena izabrane opcije. Kotizaciu plaćaju samo autori koji prođu selekciju.
7. Posebni tehnički zahtevi – obavezno navesti ukoliko rad ima posebne tehničke zahteve.
Za trodimenzionalne radove potrebno je dostaviti sve tražene podatke o dimenzijama i postamentu.
Prijave koje ne sadrže tražene podatke neće biti razmatrane.


KOTIZACIJA
Kotizacija uključuje troškove pripreme i štampe kataloga, u skladu sa izabranom opcijom učešća.
Opcija 1 – umetnik lično donosi rad
Cena: 3.500 RSD za umetnike iz Srbije.
Umetnik lično dostavlja rad koji je prošao žiriranje. Kotizacija uključuje pripremu i štampu kataloga.
Opcija 2 – organizator štampa i oprema radove
Umetnici iz Srbije: 4.500 RSD
Umetnici iz inostranstva: 45 EUR
Organizator štampa i oprema rad za izlaganje. Katalog se dostavlja u elektronskom, PDF formatu.
Prilikom prijave obavezno je navesti izabranu opciju.
Kotizacija se uplaćuje nakon objavljivanja rezultata konkursa, odnosno nakon potvrde da je rad prošao žiriranje.

OPREMANJE RADOVA
Radovi koji prođu žiriranje i budu prihvaćeni za izlaganje moraju biti adekvatno opremljeni za postavku.
Radovi moraju biti uramljeni ili na drugi odgovarajući način opremljeni, sa jednom odgovarajućom zakačkom na sredini ili žicom za kačenje.
Radovi moraju biti spremni za postavljanje u galerijskom prostoru.
Za trodimenzionalne radove potrebno je unapred dostaviti sve informacije o načinu postavljanja i potrebnom postamentu.
Organizator ne snosi odgovornost za oštećenja nastala usled neadekvatnog ili nekvalitetnog opremanja radova.
Izložba je prodajnog karaktera, te je navođenje NETO cene obavezno za svaki prijavljeni rad.

UMETNIČKI SAVET IZLOŽBE
Saša Janjić – diplomirani istoričar umetnosti
Uglješa Čolić – doktor likovnih umetnosti
Milena Mitrović – MA primenjenih umetnosti i vizuelnog dizajna
Igor Markišić – MA primenjenih umetnosti
Ana Marinović – MA primenjenih umetnosti

KLAUZULA O ODGOVORNOSTI
Organizator ulaže maksimalan napor u organizaciju i realizaciju izložbe, ali ne snosi odgovornost za eventualno oštećenje, gubitak ili krađu radova. Radovi nisu osigurani.
Organizator ne snosi odgovornost za eventualno kršenje prava intelektualne svojine trećih lica.
Umetnici čiji radovi prođu žiriranje saglasni su da organizator može koristiti fotografije njihovih radova u svrhu izrade kataloga, promocije izložbe i predstavljanja projekta na društvenim mrežama i u medijima, uz navođenje imena autora.
Prijavom na konkurs učesnici prihvataju sve navedene uslove.
Pozivamo umetnike iz Srbije i inostranstva da svojim radovima postanu deo X jubilarnog izdanja međunarodne žirirane izložbe „Refleksija“ i doprinesu još jednom susretu različitih umetničkih poetika, ideja i pogleda na svet.
NAJVA\NIJE INFORMACIJE 
Autorski projekat Ane Marinović, MA primenjenih umetnosti
Organizator: Udruženje Kreativna fabrika
Rok za prijavu: 22. novembar 2026. godine (do ponoći)
Rezultati konkursa: do 26. novembra 2026. godine
Svečano otvaranje izložbe: 11. decembar 2026. godine
Trajanje izložbe: od 11. do 22. decembra 2026. godine
Mesto održavanja: Kuća kralja Petra I, Vase Pelagića 40, Beograd
E-mail za prijavu: fabrikakreativna@gmail.com

Projekat realizuje: Udruženje Kreativna fabrika
Podrška projektu: Kuća kralja Petra I i Asocijacija autora
Autorski koncept: Ana Marinović, MA primenjenih umetnosti
Medijski prijatelji: Looker Weekly i Miss Stills Photography

YOUTUBE KANALI:

Kreativna fabrika YouTube - https://www.youtube.com/@kreativna_fabrika

LookerWeekly.com YouTube - https://www.youtube.com/@lookerweekly



POVERLJIVOST I ZAŠTITA SADRŽAJA

Ovaj imejl, zajedno sa svim prilozima, namenjen je isključivo primaocu kome je upućen i može sadržati informacije koje su poverljive i namenjene isključivo za potrebe organizacije projekta.

Neovlašćeno kopiranje, umnožavanje, prosleđivanje, objavljivanje, distribuiranje ili deljenje ovog imejla ili bilo kog njegovog dela, kao i njegovih priloga, trećim licima u bilo kom obliku, bez prethodne pisane saglasnosti Udruženja Kreativna fabrika, nije dozvoljeno.

Ukoliko ste ovu poruku primili greškom, molimo Vas da o tome odmah obavestite pošiljaoca i trajno obrišete poruku zajedno sa svim njenim prilozima.

© Sva prava zadržava Udruženje Kreativna fabrika.

